רוז ביירן

מארי רוז ביירן (באנגלית: Mary Rose Byrne; נולדה ב-24 ביולי 1979) היא שחקנית קולנוע, טלוויזיה ותיאטרון אוסטרלית.

היא עשתה את הופעת הבכורה שלה על המסך בסרט "Dallas Doll" (1994) והמשיכה לשחק בקולנוע ובטלוויזיה האוסטרלית לאורך שנות ה-90. היא קיבלה תפקיד ראשי בסרט "The Goddess of 1967" (2000), שהקנה לה את גביע וולפי לשחקנית הטובה ביותר  בפסטיבל הסרטים של ונציה, ועשתה את המעבר לקולנוע האמריקאי בתפקיד קטן של דורמה בסרט "מלחמת הכוכבים – פרק 2: מתקפת המשובטים" (2002) ולאחר מכן שיחקה בהפקות ההוליוודיות "טרויה" (2004), "28 שבועות אחרי" (2007) ו"הנבואה" (2009).

ביירן הופיעה בתור אלן פרסונס  בסדרת הדרמה המשפטית "נזקים" (2007–2012), שהעניקה לה מועמדויות לשני פרסי גלובוס הזהב ולשני פרסי אמי. בהמשך, ביירן ביססה את מעמדה כשחקנית קומית עם תפקידים בסרטים "תביא אותו כמו גבר"  "מסיבת רווקות" (2011), "שכנים" (2014), "שכנים 2" (2016), "מרגלת" (2015) ו"פתאום משפחה" (2018).

מאז היא כיכבה בסרט האימה "הרוע שבפנים" (2010), ובהמשכיו "הרוע שבפנים 2" (2013) ו"הרוע שבפנים: הדלת האדומה" (2023), והיא גילמה את ד"ר מוירה מק'טאגרט  בסרט גיבורי העל "אקס-מן: ההתחלה" (2011) ובהמשכו "אקס-מן: אפוקליפסה" (2016), ושיחקה בסרט המשפחתי "פיטר ראביט" (2018) ובהמשכו "פיטר ראביט 2" (2021).

ביירן גילמה גם את גלוריה סטיינם במיני-סדרה "גברת אמריקה" (2020) וגילמה את הדמויות הראשיות בסדרות הקומיות "פיזיקל"  (2021–2023) ו"אפלטוני"  (2023).

ביוגרפיה
ביירן נולדה בשכונה הפרוורית בלמיין , שבסידני, ניו סאות' ויילס, אוסטרליה, למשפחה מרקע סקוטי ואירי. אמה, ג'יין היא מנהלת אדמיניסטרטיבית בבית ספר יסודי, ואביה הוא רובין ביירן, סטטיסטיקן וחוקר שווקים. היא הצעירה מבין ארבעה אחים; לה אח גדול, גורג', ושתי אחיות גדולות, אליס ולוסי. בריאיון היא סיפרה כי אמה הייתה אתאיסטית, בעוד שהיא ואביה היו אגנוסטים.

ביירן למדה בבית הספר הציבורי בלמיין ובבית הספר התיכון האנטרס היל . בגיל שמונה, בעידוד אחת מאחיותייה, היא הצטרפה לתיאטרון האוסטרלי לנוער .

מאוחר יותר היא התגוררה בניו טאון, ניו סאות' ויילס ותקופה קצרה בעיירה בונדיי, ניו סאות' ויילס. כשגדלה, ביירן חוותה הרבה דחיות מבתי ספר למשחק. "עשיתי אודישנים לכמה מבתי הספר הגדולים לדרמה ולא התקבלתי לאף אחד מהם. ממש התאכזבתי מעצמי." במקום זאת, היא למדה לתואר ראשון באמנויות באוניברסיטת סידני. ב-1999 למדה ביירן משחק בתיאטרון אטלנטיק , שהוקם על ידי דייוויד מאמט וויליאם ה. מייסי.

קריירה
ביירן לוהקה בגיל 13 לסרטה הראשון, "Dallas Doll". היא שיחקה במספר סדרות טלוויזיה אוסטרליות כמו "תיכון הלבבות השבורים" ו-"Echo Point". היא הופיעה בסרטים "שתי ידיים" לצד הית' לדג'ר ו-"The Goddess of 1967" שעל תפקידה בו היא זכתה בפרס השחקנית הטובה ביותר בפסטיבל הסרטים של ונציה. בנוסף שיחקה במספר מחזות בתיאטרון הלאומי של אוסטרליה.

בשנת 2002, ביירן הופיעה לראשונה בסרט הוליוודי "מלחמת הכוכבים – פרק 2: מתקפת המשובטים", בסרט היא גילמה את העוזרת של פאדמה אמידאלה (נטלי פורטמן). באותה שנה שיחקה לצד מאט דילון בסרט "עיר רפאים". בשנת 2003, היא שיחקה בשלושה סרטים אוסטרלים; "בלילה שנגמר לנו היום" לצד דניס הופר ומלאני גריפית', "The Rage in Placid Lake" שעל תפקידה בסרט זה היא הייתה מועמדת לפרס מכון הסרטים האוסטרלי ו-"Take Away".

בשנת 2004, ביירן גילמה את בריסאיס בסרט המלחמה "טרויה". היא שיחקה לצד אריק באנה, שון בין, אורלנדו בלום, בראד פיט ופיטר או'טול שאיתו היא שיחקה בסדרת ה-BBC "Casanova". היא גם שיחקה בסרט "שלוש בפארק" לצד דיאן קרוגר וג'וש הארטנט.

בשנת 2006 היא שיחקה לצד קירסטן דנסט בסרטה של הבמאית סופיה קופולה "מארי אנטואנט". בשנת 2007, היא שיחקה בסרטו של דני בויל "28 שבועות אחרי", סרט ההמשך של "28 יום אחרי".

בשנים 2012–2007 שיחקה לצד גלן קלוז בסדרת הדרמה של רשת הטלוויזיה "FX", "נזקים". היא גילמה את דמותה של אלן פרסונס, עורכת דין צעירה שמתחילה להתמחות במשרדה של פטי יוז (קלוז). על תפקידה בסדרה היא הייתה מועמדת פעמיים לפרס גלובוס הזהב בשנים 2008 ו-2010 ופעמיים לפרס אמי בשנים 2009 ו-2010.

בשנת 2009 ביירן שיחקה לצד ניקולס קייג' בסרט "הנבואה", וכן בסרט הדרמה הרומנטית האמריקאי "אדם", לצד פיטר גלאגר ואיימי אירווינג שגילמו את הוריה. בשנת 2010, היא שיחקה לצד ראסל בראנד וג'ונה היל בסרט "תביא אותו כמו גבר".

בשנת 2011, היא שיחקה בשוברי הקופות "הרוע שבפנים", "אקס-מן: ההתחלה" ובקומדיה זוכת הפרסים "מסיבת רווקות".

ב-2013 הופיעה בתפקיד ראשי בסרטים "מקום בתוך היער" ו"שנה גג". ב-2014 הופיעה בתפקיד הראשי בסרט הקומי "שכנים" לצידם של זאק אפרון וסת' רוגן. כן השתתפה בסרט "מכאן אני ממשיך", השתתפה גם בתפקיד ראשי בסרט "אנני". בנוסף ב-2014 כיכבה בסרט הדרמה הקומי "מבוגרים מתחילים" לצד ניק קרול ובן זוגה בובי קנאבלי.

בשנת 2015, הופיעה בסרט "מרגלת" לצידה של מליסה מקארתי. ב-2016 חזרה לגלם את דמותה של קלי רדנר בסרט "שכנים 2".

ב-2017 שיחקה בקומדיה "אני אוהבת אותך אבא" לצידו של לואי סי. קיי., שגם ביים וכתב את הסרט. באותה שנה שיחקה בסרט הטלוויזיה של HBO, "חיי הנצח של הנרייטה לאקס" בתפקיד ראשי לצד אופרה וינפרי.

ב-2018 דיבבה את דמותה של ביאטריקס פוטר בסרט "פיטר ראביט". באותה שנה כיכבה בקומדיה הרומנטית "ג'ולייט, הגרסה העירומה" המבוססת על הרומן באותו שם מאת ניק הורנבי; בהמשך השנה שיחקה בתפקיד הראשי לצדו של מארק וולברג בדרמה הקומית "פתאום משפחה".

בדצמבר 2024, פורסם כי מיני-סדרת הדרמה "The Good Daughter" של Peacock ליהקה את ביירן לתפקיד ראשי כסמנתה קווין. ביירן תשמש גם כמפיקה בפועל של הסדרה.

חיים אישיים
ביירן הייתה במערכת יחסים עם הסופר, הבמאי והשחקן האוסטרלי ברנדן קאוול  במשך יותר משש שנים. קאוול עבר מסידני לעיר ניו יורק, בעקבות הצלחתה של ביירן בסדרה "נזקים". מערכת היחסים ביניהם הסתיימה בינואר 2010.

מאז 2012, היא נמצאת בזוגיות עם השחקן האמריקאי בובי קנאבלי. לזוג יש שני בנים, שנולדו בפברואר 2016 ובנובמבר 2017.

 פילמוגרפיה 
 קולנוע 
+שנהסרטתפקידהערות1994Dallas Dollרסטוס סומרס1999שתי ידייםאלכס2000My Mother Frankג'ניThe Goddess of 1967בי.ג'יי2002מלחמת הכוכבים – פרק 2: מתקפת המשובטיםדורמהעיר רפאיםסברינה2003אחוזת אהבהרוז מורטמייןThe Night We Called It a Dayאודרי אפלביThe Rage in Placid Lakeג'מה טיילורTake Awayסוניה סטילאנו2004טרויהבריסאיסשלוש בפארקאלכס דנוור2005הדייריםאיירין בל2006מארי אנטואנטיולנדה דה פולסטרון The Dead Girlלאה2007שמשקייסי28 שבועות אחריסקרלט לוי2008Just Buriedרוברטה ניקלThe Tender Hookאיריס2009הנבואהדיאנה ווילנדאדםבת' באצ'וולד2010I Love You Tooנוסעת שתויהתביא אותו כמו גברג'קי קיוהרוע שבפניםרנאי למברט2011מסיבת רווקותהלן האריסאקס-מן: ההתחלהד"ר מוירה מק'טאגרט 2012מקום בתוך היערג'ניפר קרוס2013שנה גגנאט' רדפרןלדפוק התמחותדנה סימסThe Turningרייליןהרוע שבפנים 2רנאי למברט2014שכניםקלי רדנרAdult Beginnersג'סטיןמכאן אני ממשיךפני מוראנניגרייס פארל2015מרגלתריינה בויאנובאמא מתערבתלורי מינרוויני2016שכנים 2קלי רדנראקס-מן: אפוקליפסהד"ר מוירה מק'טאגרט 2017אני אוהבת אותך אבאגרייס2018ג'ולייט, הגרסה העירומה אנני פלאטפיטר ראביטביאטריקס "בי" פוטרדיבובפתאום משפחהאלי וגנר2019אני, אימאאמאדיבובג'קסיג'קסידיבוב2020שחקי אותה בוסיתמל פייג'מנהיג בהזמנהפיית' ברוסטר2021פיטר ראביט 2ביאטריקס "בי" פוטרדיבובאבו נפחא: נפלאות השוניתקרייניתדיבוב2022Seriously Redאי.פיגם מפיקה בפועלSpiritedמיס בלנסקי2023הרוע שבפנים: הדלת האדומהרנאי למברטצבי הנינג'ה: טירוף המוטנטיםראש-תניןדיבובעולם משלוג'נה2025אם היו לי רגליים הייתי בועטת בךלינדהפרס גלובוס הזהבTow אמנדה אוגליגם מפיקה

 טלוויזיה 
+שנהסדרהתפקידהערות1995Echo Pointבלינדה או'קונרתפקיד ראשי; 130 פרקים1996G.P.רבקהפרק: "A Man of Action"1997Fallen Angelsשיבוןפרק: "Lerve, Lerve, Lerve"Wildsideהיידי בנסון2 פרקים1999Big Skyאנג'יפרק: "A Family Affair"תיכון הלבבות השבוריםקרלי וויטלי4 פרקים2000Murder Callשרה ווטסוןפרק: "Still Life"2005קזנובהאדית'מיני-סדרה2007–2012נזקיםאלן פרסונס תפקיד ראשי (5 עונות); 59 פרקים2012אבא אמריקאיג'נידיבוב; פרק: "Ricky Spanish"2013פורטלנדיההדייט של פרדפרק: "Soft Opening"2016השבוע שעבר עם ג'ון אוליברקלואיפרק: "3.20"רגעים מתיםאליזבת'5 פרקים2017חיי הנצח של הנרייטה לאקס רבקה סקלוט סרט טלוויזיה של HBO2018אנג'י טרייבקה (אנ')נורהפרק: "Trader Foes"2019At Home with Amy Sedarisמארי פינקלטוןפרק: "All About Amy"2020גברת אמריקהגלוריה סטיינםמיני-סדרה2021–2023פיזיקלשיילה רוביןתפקיד ראשי (3 עונות); 30 פרקים
גם מפיקה בפועל2022ניומן וודוורד: כוכבי הקולנוע האחרונים (אנ')אסטל פרסונסדיבוב; פרק: "Chapter Three: The Legend of Paul Leonard Newman"2022, 2024בלואיברנדידיבוב; 2 פרקים2023אפלטוניסילביהתפקיד ראשי; 10 פרקים
גם מפיקה בפועלThe Good Daughterסמנתה קוויןגם מפיקה בפועל

 פרסים ומועמדויות 
פרסשנהקטגוריהעבורתוצאהמקורהמועצה הלאומית לביקורת סרטים2025השחקנית הטובה ביותראם היו לי רגליים הייתי בועטת בךפסטיבל הסרטים של ונציה2000גביע וולפי לשחקנית הטובה ביותרThe Goddess of 1967חוג מבקרי הקולנוע של ניו יורק2025השחקנית הטובה ביותראם היו לי רגליים הייתי בועטת בךפרס גלובוס הזהב2008שחקנית המשנה הטובה ביותר – סדרה, מיני-סדרה או סרט טלוויזיהDamages20102026השחקנית הטובה ביותר בסרט קולנוע - מוזיקלי או קומדיהאם היו לי רגליים הייתי בועטת בךפרס אמי לבידור בפריים טיים2009שחקנית המשנה הטובה ביותר בסדרת דרמהDamages2010פסטיבל הסרטים הבין-לאומי בברלין2025דוב כסף להופעה הראשית הטובה ביותראם היו לי רגליים הייתי בועטת בךפרס האקדמיה האוסטרלית לאמנויות הקולנוע והטלוויזיה2014השחקנית הטובה ביותר בתפקיד ראשיThe Turning2021פיטר ראביט 2איגוד מבקרי הקולנוע של לוס אנג'לס2025ההופעה הראשית הטובה ביותראם היו לי רגליים הייתי בועטת בךפרס אינדפנדנט ספיריט2026ההופעה הראשית הטובה ביותראם היו לי רגליים הייתי בועטת בךאיגוד מבקרי הקולנוע של שיקגו2025השחקנית הטובה ביותראם היו לי רגליים הייתי בועטת בךפרס גות'הם2025ההופעה הראשית הטובה ביותראם היו לי רגליים הייתי בועטת בךפרס הסרטים והטלוויזיה של MTV2012ההופעה הכי קורעת לבמסיבת רווקות2015ההופעה קומית הטובה ביותרשכניםהנשיקה הטובה ביותררגע ה-WTF הכי טובפרס גילדת שחקני המסך2012ההופעה הטובה ביותר של צוות שחקנים בסרט קולנועמסיבת רווקותפרס סטלייט2010שחקנית המשנה הטובה ביותר – סדרה, מיני-סדרה או סרט טלוויזיהDamagesפרס איגוד מבקרי הקולנוע האמריקאי2015השחקנית הטובה ביותר בקומדיהשכנים2026השחקנית הטובה ביותראם היו לי רגליים הייתי בועטת בך

 קישורים חיצוניים 

הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות תיאטרון אוסטרליות
קטגוריה:זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
קטגוריה:זוכי גביע וולפי
קטגוריה:זוכי פרס ACTAA: השחקנית הטובה
קטגוריה:בוגרות אוניברסיטת סידני
קטגוריה:אוסטרלים ממוצא אירי
קטגוריה:זוכות MAXMARA פרס הפנים של העתיד
קטגוריה:אוסטרליות שנולדו ב-1979
קטגוריה:אוסטרלים שנולדו ב-1979